Blaze7451/Wiki-th-20250601 huggingface dataset:
กลาฟเดีย (นักร้อง)

กลาฟเดีย ปาปาโดปูลู (Κλαυδία Παπαδοπούλου, klavˈði.a papaðoˈpulu; เกิดวันที่ 18 สิงหาคม ค.ศ. 2002) หรือชื่อในวงการ กลาฟเดีย เป็นนักร้องชาวกรีก เธอเป็นตัวแทนของy=ปี 2025ในการประกวดเพลงยูโรวิชันปี 2025 ด้วยเพลง "อัสเตโรมาตา"

**ชีวิตช่วงต้น**
กลาฟเดียเกิดเมื่อวันที่ 18 สิงหาคม ค.ศ. 2002 ที่แอสโพรไพร์กอส เธอมีเชื้อสายพอนติก

**อาชีพ**
กลาฟเดียโด่งดังขึ้นในปี 2017 ตอนอายุ 15 ปี เมื่อเธอเข้าร่วมออดิชั่นสำหรับกรีซก็อตทาเลนท์ ฤดูกาลที่ห้า โดยร้องเพลง "บิลลี จีน" ของไมเคิล แจ็กสัน ในปี 2018 เธอเข้าร่วมรายการเดอะวอยซ์ออฟกรีซ ฤดูกาลที่ห้าทางช่อง Skai TV ในระหว่างการออดิชั่น เธอได้ร้องเพลง "ร็อกแซนน์" ของวงเดอะโพลิซ ซึ่งได้รับการอนุมัติจากกรรมการทั้งสี่คน และได้เข้าร่วมทีมของเอเลนา ปาปาริซู เธอเดินหน้าเดินทางต่อจนถึงรอบสุดท้ายของโครงการ แต่ไม่ผ่านเข้ารอบสามคนสุดท้าย
ไม่นานหลังจากประสบการณ์ของเธอในรายการแสดงความสามารถกลาฟเดียก็ได้เซ็นสัญญาบันทึกเสียงกับค่ายเพลงอาร์เคดมิวสิกและแพนิกเรคอร์ดของกรีก ซึ่งเธอได้ปล่อยซิงเกิลแรกที่ประพันธ์โดยอาร์เคดออกมา รวม "Haramanta" ซึ่งได้รับการรับรองระดับดับเบิลแพลตินัมจาก IFPI Greece สำหรับยอดขาย 40,000 หน่วย และ "Vasanizomai" ในช่วงปลายปี 2022เธอได้สมัครเป็นตัวแทนของy=ปี 2023ในการประกวดเพลงยูโรวิชันปี 2023 แม้ว่าจะถูกคัดเลือกให้เข้ารอบสุดท้าย แต่บรรษัทแพร่ภาพกระจายเสียงเฮลเลนิก (เอเรต) ได้ตัดสินใจเลือกวิกเตอร์ เวอร์นิคอสแทน ในปี 2024 เธอได้วางจำหน่ายอีพี "กลาฟเดีย"
เมื่อวันที่ 10 มกราคม 2025 เอเรตได้ประกาศการเข้าร่วมของกลาฟเดียใน เอฟนิโกสเตลีโกส 2025 การประกวดเพลงระดับชาติซึ่งใช้คัดเลือกตัวแทนของกรีกในการประกวดเพลงยูโรวิชันปี 2025 ด้วยเพลง "อัสเตโรมาตา" การประกวดจัดขึ้นเมื่อวันที่ 30 มกราคมที่คริสต์มาสเธียเตอร์ในกาลาซี กลาฟเดียได้แสดงเป็นลำดับที่ห้าจากทั้งหมด 12 คน เธอได้รับชัยชนะในการประกวดนี้และได้สิทธิให้เป็นตัวแทนของกรีซในการประกวดเพลงยูโรวิชันในบาเซิล

**อ้างอิง**

**แหล่งข้อมูลอื่น**
หมวดหมู่:ศิลปินชาวกรีก
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:ผู้เข้าประกวดการประกวดเพลงยูโรวิชันปี 2025
ลูโช กอร์ซี

ลูโช กอร์ซี (Lucio Corsi, pron; เกิดวันที่ 15 ตุลาคม ค.ศ. 1993) เป็นนักร้องและนักแต่งเพลงชาวอิตาลี เขาเกิดและเติบโตในมาเรมมา แคว้นตอสคานา เขาเป็นที่รู้จักจากการผสมผสานแนวแกลมร็อก เนื้อเพลงเหนือจริง และแก่นเรื่องเทพนิยาย
กอร์ซีเริ่มแต่งเพลงตั้งแต่ยังเด็กและได้ย้ายไปอาศัยในมิลานหลังจากเรียนจบมัธยมศึกษาตอนปลายเพื่อประกอบอาชีพ โดยเขาออกอีพีชุดแรกในชื่อ เวตูโลเนียดาการ์ และ อัลตาเลนาบอย ในปี 2017 กอร์ซีได้วางจำหน่ายอัลบั้ม เบสตีอารีโอมูซีกาเล ซึ่งเป็นอัลบั้มแนวความคิดที่อุทิศให้แก้สัตว์ในบ้านเกิดของเขาที่มาเรมมา และได้รับการยอมรับจากการเปิดเพลงให้กับศิลปินชื่อดังชาวอิตาลี เขาเซ็นสัญญากับชูการ์มิวสิกในปี 2019 โดยออกอัลบั้ม โกซาฟาเรโมดากรันดี (ค.ศ. 2020), ลาเจนเตเกซอญญา (ค.ศ. 2023) และ โวเลโวเอสเซเรอุนดูโร (ค.ศ. 2025) กอร์ซีเข้าร่วมเทศกาลดนตรีซานเรโม 2025 ด้วยเพลง "โวเลโวเอสเซเรอุนดูโร" แม้จะได้รับอันดับที่สอง แต่เขาได้เป็นตัวแทนของy=ปี 2025ในการประกวดเพลงยูโรวิชันปี 2025 หลังจากที่ออลลีซึ่งชนะซานเรโมปฏิเสธโอกาสนี้
นอกจากอาชีพนักดนตรีแล้ว กอร์ซียังปรากฏตัวในแคมเปญแฟชันของกุชชีและมีส่วนร่วมในรายการโทรทัศน์ของอิตาลี เช่น ลัสเซดีโอ และซีรีส์ วีตาดาการ์โล โดยการ์โล เวโดเน เขาได้รับรางวัลมากมาย รวมถึงรางวัลศิลปินอิสระยอดเยี่ยมจากเอมเมเออีและรางวัลนักวิจารณ์ "มีอามาร์ตีนี"

**อ้างอิง**

**แหล่งข้อมูลอื่น**
หมวดหมู่:ศิลปินชาวอิตาลี
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2536
หมวดหมู่:ผู้เข้าประกวดการประกวดเพลงยูโรวิชันปี 2025
แม่แบบ:แผนภาพเส้นทางรถไฟฟ้ามหานคร/สายเฉลิมรัชมงคล (เฉพาะช่วงเกิดเหตุ)

หมวดหมู่:แม่แบบแผนภาพเส้นทางคมนาคมของประเทศไทย
ฉบับร่าง:พญาขุนไส

พญาขุนไส ทรงเป็นกษัตริย์น่าน องค์ที่ 5 แห่งราชวงศ์ภูคา ครองราชย์ระหว่างปี พ.ศ. 1896 - พ.ศ. 1898

**พระราชประวัติ**
พญาขุนไส มีพระนามเดิมว่า เจ้าไส ประสูติ ณ เมืองวรนคร ทรงเป็นพระราชโอรสองค์สุดท้ายใน พญาผานอง กษัตริย์น่าน องค์ที่ 4 แห่งราชวงศ์ภูคา ประสูติแต่พระนางวรนครเทวี และทรงมีพระเชษฐาร่วมพระมารดา 5 พระองค์ มีรายพระนามดังนี้
# เจ้ากานเมือง ภายหลังได้เป็น พญากานเมือง กษัตริย์น่าน องค์ที่ 6 แห่งราชวงศ์ภูคา 
# เจ้าเล่า 
# เจ้ารื่น 
# เจ้าบาจาย 
# เจ้าควายตม 
# เจ้าไส ภายหลังเป็น พญาขุนไส กษัตริย์น่าน องค์ที่ 5 แห่งราชวงศ์ภูคา

**พงศาวลี**

**อ้างอิง==
อากาศยานรบพหุภารกิจ

อากาศยานรบพหุภารกิจ (multirole combat aircraft) หมายถึงอากาศยานรบซึ่งสามารถทำหน้าที่หลากหลายภารกิจในการรบ ภารกิจดังกล่าวได้แก่ การรบทางอากาศ, การสนับสนุนทางอากาศ, การทิ้งระเบิดทางอากาศ, การลาดตระเวน, สงครามอิเล็กทรอนิกส์ และการข่มอาวุธป้องกันภัยทางอากาศของข้าศึก
คำว่า "พหุภารกิจ" เดิมทีถูกใช้เรียกอากาศยานที่ได้รับการออกแบบโดยกำหนดวัตถุประสงค์ว่าจะใช้โครงสร้างลำตัวเดียวกันในการปฏิบัติภารกิจหลากหลาย โดยปรับแต่งโครงสร้างพื้นฐานเดียวกันให้เหมาะสมกับภารกิจที่แตกต่างกัน จุดประสงค์หลักของการพัฒนาอากาศยานแบบพหุภารกิจคือการลดค่าใช้จ่ายโดยการใช้โครงสร้างลำตัวร่วมกัน

**พหุภารกิจ vs ครองอากาศ**
แม้ว่าอากาศยานพหุภารกิจจะสามารถปฏิบัติภารกิจได้หลากหลาย เช่น การรบทางอากาศ และการโจมตีเป้าหมายภาคพื้น แต่ถ้าอากาศยานลำนั้นถูกออกแบบโดยเน้นความสามารถในการรบทางอากาศเป็นหลัก ก็มักจะถูกจัดเป็นเครื่องบินขับไล่ครองอากาศ (air superiority fighter) และถูกใช้งานในภารกิจนั้นเป็นหลัก แม้จะมีความสามารถในการโจมตีภาคพื้นดินด้วยก็ตาม
ตัวอย่างเช่น Eurofighter Typhoon และ Dassault Rafale ต่างก็ถูกจัดเป็นเครื่องบินขับไล่พหุภารกิจ แต่ Typhoon มักถูกมองว่าเป็นเครื่องบินครองอากาศ เพราะมีศักยภาพในการรบแบบด็อกไฟต์ที่เหนือกว่า และแม้มีขีดความสามารถในการโจมตีภาคพื้นอยู่บ้าง แต่ก็บรรทุกระเบิดได้น้อยกว่า Rafale ซึ่งเน้นภารกิจโจมตีภาคพื้นมากกว่า โดยแลกกับความสามารถด้านการรบทางอากาศที่น้อยลง

**สลับภารกิจ**
เครื่องบินบางลำ เช่น Saab JAS 39 Gripen ถูกจัดว่าเป็น "สลับภารกิจ" (swing-role) เพื่อเน้นย้ำถึงความสามารถในการเปลี่ยนภารกิจได้อย่างรวดเร็ว ไม่ว่าจะเป็นในช่วงเวลาอันสั้น หรือแม้กระทั่งภายในการออกบินครั้งเดียวกัน ตามพจนานุกรมทางการทหาร "สวิงโรล" หมายถึง ความสามารถในการใช้อากาศยานพหุภารกิจเพื่อปฏิบัติภารกิจหลายอย่างในการออกบินครั้งเดียวกัน
BAE Systems บริษัทเอกชนทางทหาร ให้คำจำกัดความว่า "สวิงโรล" คืออากาศยานที่สามารถกระทำภารกิจทั้งการรบทางอากาศและการโจมตีภาคพื้นดินได้ภายในการออกบินครั้งเดียวกัน และสามารถสลับภารกิจได้ทันทีนั้น ถือเป็นความยืดหยุ่นที่แท้จริง ซึ่งช่วยลดต้นทุน เพิ่มประสิทธิภาพ และส่งเสริมความร่วมมือกับกองทัพมิตรสหาย 
นอกจากนี้ ความสามารถแบบสวิงโรลยังช่วยให้ต้นทุนการใช้งานอากาศยานถูกลงอย่างมีนัยยะอีกด้วย

**อากาศยานรบพหุภารกิจ**
ตัวอย่างอากาศยานรบพหุภารกิจ

**อ้างอิง**
หมวดหมู่:เครื่องบินขับไล่
หมวดหมู่:เครื่องบินโจมตี
ฆวน มาริอา เฟร์นันเดซ อี โครห์น

ฆวน มาริอา เฟร์นันเดซ อี โครห์น (Juan María Fernández y Krohn; เกิด 1948) เป็นนักบวชคาทอลิกดั้งเดิม นักข่าว และทนายความชาวสเปนที่ถูกตัดสินว่ามีความผิดฐานพยายามลอบสังหารสมเด็จพระสันตะปาปายอห์น ปอลที่ 2 ใน ค.ศ. 1982

**ความพยายามลอบสังหารสมเด็จพระสันตะปาปายอห์น ปอลที่ 2**
เมื่อวันที่ 12 พฤษภาคม ค.ศ. 1982 เฟร์นันเดซ อี โครห์นเข้าโจมตีพระสันตะปาปายอห์น ปอลที่ 2 ด้วยดาบปลายปืนที่ฟาติมา ประเทศโปรตุเกส เนื่องในวโรกาสการแสวงบุญของพระสันตะปาปา เพื่อขอบพระคุณที่พระองค์ได้รับความช่วยเหลือไว้ในปีก่อนที่จัตุรัสนักบุญเปโตร ซึ่งมีการโจมตีโดยมือสังหาร เมห์เม็ด อาลี อาจา
เฟร์นันเดซ อี โครห์นในเสื้อคลุมของบาทหลวงลุกขึ้นจากฝูงชน เข้าหาพระสันตะปาปาทางข้างหลัง และประกาศว่า "โค่นพระสันตะปาปา ล้มเลิกการสังคายนาวาติกันครั้งที่ 2" (Down with the Pope, down with the Second Vatican Council) จากนั้นจึงแทงพระสันตะปาปายอห์น ปอลที่ 2 ด้วยดาบปลายปืนไรเฟิลเมาเซอร์ยาว in ผู้ช่วยพระสันตปาปากล่าวว่าเขาทำร้ายพระองค์ เนื่องจากมีเลือดอยู่บนพื้นเมื่อพวกเขากลับไปยังวาติกัน
พระสันตะปาปายอห์น ปอลที่ 2 รอดจากการโจมตี และให้พระพรแก่มือสังหารผู้ล้มเหลว โดยเฟร์นันเดซ อี โครห์นถูกหน่วยรักษาความปลอดภัยเข้าจับกุมโดยไม่มีการต่อต้าน

**อ้างอิง**

**แหล่งข้อมูลอื่น**
  Krohn's personal blog-  Gazeta Wyborcza
หมวดหมู่:บุคคลที่เกิดในคริสต์ทศวรรษ 1940
หมวดหมู่:นักบวชคาทอลิกที่ถูกดำเนินคดี
หมวดหมู่:มือสังหารที่ล้มเหลว
หมวดหมู่:ชาวสเปนที่ถูกจำคุกต่างประเทศ
หมวดหมู่:สมเด็จพระสันตะปาปายอห์น ปอลที่ 2
หมวดหมู่:ความสัมพันธ์สันตะสำนัก–โปรตุเกส
หมวดหมู่:ความสัมพันธ์สันตะสำนัก–สเปน
หมวดหมู่:ความสัมพันธ์โปรตุเกส–สเปน
หมวดหมู่:ชาวสเปนเชื้อสายนอร์เวย์
การควบรวมกิจการระหว่างโคเรียนแอร์กับเอเชียนาแอร์ไลน์

การควบรวมกิจการระหว่างโคเรียนแอร์กับเอเชียนาแอร์ไลน์ เป็นนโยบายที่ประกาศโดยรัฐบาลเกาหลีใต้ในเดือนพฤศจิกายน ค.ศ. 2020 ซึ่งส่งผลให้โคเรียนแอร์ดูดกลืนเอเชียนาแอร์ไลน์และสร้างสายการบินแห่งใหม่ในเกาหลีใต้ การควบรวมกิจการเสร็จสมบูรณ์ในวันที่ 12 ธันวาคม ค.ศ. 2024 หลังจากได้รับการอนุมัติจากหน่วยงานการแข่งขันที่เป็นธรรมทั่วโลก
เมื่อวันที่ 11 มีนาคม ค.ศ. 2025 สายการบินโคเรียนแอร์ได้ประกาศว่าเอเชียนาแอร์ไลน์จะยุติการให้บริการในวันที่ 1 มกราคม ค.ศ. 2027 นอกจากนี้ โคเรียนแอร์ยังเปิดตัวโลโกและลวดลายใหม่เป็นครั้งแรกในรอบ 41 ปีที่ออกแบบโดย Lippincott เพื่อเป็นสัญลักษณ์ของการควบรวมกิจการระหว่างสองสายการบิน

**เบื้องหลัง**
เมื่อวันที่ 16 พฤศจิกายน ค.ศ. 2020 กระทรวงที่ดิน โครงสร้างพื้นฐาน และการขนส่งของเกาหลีใต้ประกาศแผนการที่โคเรียนแอร์เสนอซื้อกิจการเอเชียนาแอร์ไลน์ แผนการควบรวมกิจการได้รับการอนุมัติจากคณะกรรมการของโคเรียนแอร์ในวันเดียวกัน
ธนาคารพัฒนาเกาหลี ซึ่งเป็นธนาคารของรัฐตกลงที่จะสนับสนุนเงินทุนจำนวน 800,000 ล้านวอน (655.73 ล้านดอลลาร์สหรัฐ) ให้กับฮันจินกรุปเพื่อช่วยเหลือด้านการเงินในการควบรวมกิจการระหว่างสายการบินทั้งสอง
โคเรียนแอร์เป็นผู้ร่วมก่อตั้งและเป็นสมาชิกของสกายทีม ในขณะที่เอเชียนาเป็นสมาชิกของสตาร์อัลไลแอนซ์ หากการควบรวมกิจการได้รับการอนุมัติและเสร็จสิ้น สายการบินที่ควบรวมกันก็จะกลายเป็นสมาชิกของสกายทีม

**อ้างอิง**
โคเรียนแอร์
หมวดหมู่:โคเรียนแอร์
หมวดหมู่:เอเชียนาแอร์ไลน์
สารานุกรมยูเครนสมัยใหม่

สารานุกรมยูเครนสมัยใหม่ (Енциклопе́дія Суча́сної Украї́ни, ЕСУ) เป็นสารานุกรมแห่งชาติของยูเครนที่รวบรวมเป็นชุดหลายเล่ม เป็นโครงการทางวิชาการของInstitute of Encyclopaedic Researchสถาบันวิจัยสารานุกรมในสังกัดสถาบันวิทยาศาสตร์แห่งชาติยูเครน ปัจจุบันงานอ้างอิงนี้มีให้บริการทั้งในรูปแบบพิมพ์เป็นเล่มและออนไลน์
สารานุกรมให้ภาพรวมของยูเครนสมัยใหม่โดยบรรยายถึงเหตุการณ์ สถาบัน องค์กร กิจกรรม แนวคิด และผู้คนตั้งแต่ต้นคริสต์ศตวรรษที่ 20 จนถึงปัจจุบัน ครอบคลุมทุกแง่มุมของชีวิตในยูเครน และสะท้อนมุมมองปัจจุบันเกี่ยวกับเหตุการณ์และบุคคลในประวัติศาสตร์

**ฉบับพิมพ์**
มีการตีพิมพ์ฉบับพิมพ์ครั้งแรกแล้ว โดยมีแผนจะพิมพ์ทั้งหมด 30 เล่ม – ในปี ค.ศ. 2022 ได้มีการพิมพ์แล้ว 24 เล่ม และได้กลายเป็นสารานุกรมฉบับพิมพ์ที่มีเนื้อหาเกี่ยวกับยูเครนที่ครอบคลุมมากที่สุดจนถึงปัจจุบัน
ฉบับตีพิมพ์ได้รับการบรรณาธิการร่วมโดยอีวัน ซูบา (Іва́н Миха́йлович Дзю́ба), อาร์กาดีย์ ฌูกอว์สกึย (Арка́дій Іларіо́нович Жуко́вський), ออแลห์ รอมานิว (Оле́г М. Рома́нів), มือกอลา แฌแลซญัก (Мико́ла Г. Железня́к) โดยมีนักวิทยาศาสตร์ชื่อดังของยูเครนกว่า 20 คนรวมถึงบอรึส ปาตอน (Бори́с Євге́нович Пато́н) คอยให้คำแนะนำ สารานุกรมได้รับการเขียนโดยผู้เชี่ยวชาญที่มีส่วนร่วมกว่า 1,000 คน และรวบรวมโดยทีมงานบรรณาธิการ (ผู้เชี่ยวชาญ 10 คน)
เล่มที่ 16 และ 17
สารานุกรมได้รับการจัดอันดับนำของ 'หนังสือแห่งปี' ของยูเครนหลายครั้ง และได้รับประกาศนียบัตรมากมาย โดยเฉพาะอย่างยิ่งในปี ค.ศ. 2003 สารานุกรมนี้ได้รับรางวัล "บุคคลแห่งปี 2002" จากโครงการระดับชาติของยูเครนในประเภท "โครงการวัฒนธรรมแห่งปี"
ก่อนหน้านี้ มีการวางแผนไว้ว่าสารานุกรมยูเครนสมัยใหม่จะทำหน้าที่เป็นฐานสำหรับสารานุกรมสากลยูเครนหลายเล่ม ซึ่งเป็นโครงการร่วมกันของสถาบันวิทยาศาสตร์แห่งชาติยูเครนกับสมาคมวิทยาศาสตร์แชวแชนกอ

**ฉบับออนไลน์**
สารานุกรมเปิดตัวฉบับออนไลน์สู่สาธารณชนในเดือนตุลาคม ค.ศ. 2014 และยังคงอยู่ในระหว่างดำเนินการปรับปรุง (รายชื่อบทความไม่สมบูรณ์) เนื้อหาทั้งหมดในสารานุกรมออนไลน์สามารถเข้าถึงได้ฟรี ปัจจุบันเป็นหนึ่งในเว็บไซต์ยอดนิยมของยูเครน โดยมีผู้เยี่ยมชมที่ไม่ซ้ำกันประมาณ 235,000 คนต่อเดือน และมากกว่า 2.8 ล้านคนต่อปี) บทความบนเว็บไซต์ของสารานุกรมมีการติดป้ายระบุหัวข้อ รูปแบบออนไลน์ของโครงการนี้เหมาะสำหรับการพัฒนาเนื้อหาที่ทันสมัยและมีความเกี่ยวข้องกับผู้ใช้ทุกคน ผู้เยี่ยมชมเว็บไซต์มีมาจากทุกทวีปแต่ส่วนใหญ่มาจากยูเครน

**อ้างอิง**

**แหล่งข้อมูลอื่น**
  สารานุกรมยูเครนสมัยใหม่ (ฉบับออนไลน์ 607767916)-  สถาบันวิจัยสารานุกรม ในสังกัดสถาบันวิทยาศาสตร์แห่งชาติยูเครน uk- trans-title=เอกสารของกลุ่มปฏิบัติงานเพื่อเตรียมร่างมโนทัศน์ในการสร้างสารานุกรมสากลยูเครน
หมวดหมู่:สารานุกรมยูเครน
หมวดหมู่:ยูเครนศึกษา
หมวดหมู่:สารานุกรมภาษายูเครน
หมวดหมู่:สารานุกรมในคริสต์ศตวรรษที่ 21
หมวดหมู่:หนังสือภาษายูเครน
ยูเครน
ปาร์ก (นักดนตรี)

ปาร์เกฟ วาร์ดานยาน (translit=Vardanyan; เกิดวันที่ 7 มิถุนายน ค.ศ. 1996) หรือชื่อในวงการ ปาร์ก (links=no) เป็นนักร้องและนักแต่งเพลงชาวอาร์มีเนีย ปาร์กวางจำหน่ายซิงเกิลแรกของเขา "Ginin u grely" ในปี 2021 เขาเป็นตัวแทนของy=ปี 2025ในการประกวดเพลงยูโรวิชันปี 2025 ด้วยเพลง "เซอร์ไวเวอร์"

**ประวัติ**
ปาร์กเกิดเมื่อปี 1996 1996 ที่ไฮราวังค์ จังหวัดแกฆาร์คูนิค ประเทศอาร์ทีเนีย. เมื่อเขายังเด็ก ปาร์กและครอบครัวของเขาย้ายไปอาศัยในวอลโกกราด ประเทศรัสเซีย โดยเขาเข้าเรียนที่สถาบันการละครและภาพยนตร์แห่งรัฐวอลโกกราด และสำเร็จการศึกษาด้วยปริญญาด้านศิลปะการละครและการแสดง ซึ่งเขายังเป็นผู้ร่วมก่อตั้งวงดนตรีชื่อว่า 	เดอะเอดจ์ครอนิคัล อีกด้วย ระหว่างปี 2017 ถึง 2019 วงนี้ได้ทัวร์ไปตามสถานที่ต่าง ๆ ในพื้นที่อาร์เมเนีย รัสเซีย จอร์เจีย และยูเครน
ปาร์กย้ายกลับไปอาร์เมเนียในปี 2022 ในเดือนมิถุนายนของปีนั้น ปาร์กได้เปิดการแสดงให้กับแซซในงานเทศกาล HAYA ในเยเรวาน นับตั้งแต่นั้นมา เขาก็ได้คัฟเวอร์เพลงของศิลปินอย่างโรซา ลินน์ และร่วมงานกับบรูเน็ต
เขาได้รับการเสนอชื่อเข้าชิงรางวัล Armenian Music Video Award 2024 จากเพลง "Araj" ซิงเกิลล่าสุดของเขา "Kanchum em" ได้รับคำชื่นชมจากนักวิจารณ์มากมาย 
ปาร์กเข้าร่วมการประกวดเดปีเอวราเตซิล 2025 ด้วยเพลง "เซอร์ไวเวอร์"
โดยได้รับคะแนนสูงสุดเป็นอันดับสองจากคณะกรรมการระดับชาติและนานาชาติ และชนะเลิศในการโหวตทางโทรทัศน์ ท้ายที่สุดคว้าชัยชนะในการประกวดและได้รับสิทธิ์เป็นตัวแทนของอาร์มีเนียในการประกวดเพลงยูโรวิชันปี 2025 ที่เมืองบาเซิล

**ชีวิตส่วนตัว**
ณ ค.ศ. 2024 ปาร์กได้แต่งงานกับนานา วาร์ดานยาน

**ผลงานเพลง**

**อีพี**

**ซิงเกิล**

**อ้างอิง**

**แหล่งข้อมูลอื่น**
หมวดหมู่:ศิลปินชาวอาร์มีเนีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:ผู้เข้าประกวดการประกวดเพลงยูโรวิชันปี 2025
บัลเดมาร์ การ์รัสโก

บัลเดมาร์ การ์รัสโก มุญโญซ (Baldemar Carrasco Muñoz; 24 กันยายน ค.ศ. 1931 – 8 กุมภาพันธ์ ค.ศ. 2025) เป็นนักการเมืองชาวชิลี โดยเป็นสมาชิกพรรค Christian Democratic ที่ดำรงตำแหน่งในสภาผู้แทนราษฎรใน ค.ศ. 1969 ถึง 1973 และอีกครั้งใน ค.ศ. 1990 ถึง 1994
การ์รัสโกเสียชีวิตในวันที่ 8 กุมภาพันธ์ ค.ศ. 2025 ด้วยอายุ 93 ปี

**อ้างอิง==
น้ำหนักตัวเปล่า

น้ำหนักตัวเปล่า (empty weight) หมายถึงน้ำหนักของยานพาหนะ ซึ่งรวมถึงสิ่งจำเป็นตามมาตรฐานของยานพาหนะ (อุปกรณ์มาตรฐาน, น้ำมันหล่อลื่น, น้ำมันไฮดรอลิก, น้ำมันเบรก ฯลฯ) แต่ไม่รวมน้ำหนักสิ่งบรรทุก (สิ่งของ, ผู้โดยสาร, น้ำมันเชื้อเพลิง ฯลฯ) กล่าวคือเป็นน้ำหนักของยานพาหนะซึ่งอยู่ในสภาพพร้อมใช้งาน หักด้วยน้ำหนักสิ่งบรรทุก

**ดูเพิ่ม**
 น้ำหนักรวมของอากาศยาน (aircraft gross weight)- น้ำหนักสูงสุดในการขึ้นบิน (maximum takeoff weight)- น้ำหนักสูงสุดในการลงจอด (maximum landing weight)

**อ้างอิง**
หมวดหมู่:การวัดน้ำหนักของอากาศยาน
น้ำหนักสูงสุดในการขึ้นบิน

น้ำหนักสูงสุดในการขึ้นบิน (maximum takeoff weight ย่อเป็น MTOW) หรือ มวลสูงสุดในการขึ้นบิน (maximum takeoff mass ย่อเป็น MTOM) หมายถึงน้ำหนักสูงสุดที่อากาศยานจะมีได้เพื่อทำการขึ้นบินอย่างปลอดภัย ซึ่งจะระบุเป็นหน่วยกิโลกรัมหรือปอนด์ ค่านี้รวมถึงน้ำหนักตัวเปล่า และน้ำหนักสิ่งบรรทุกได้แก่ เชื้อเพลิง, นักบิน, ผู้โดยสาร, สัมภาระ และทุกอย่างที่บรรทุกอยู่บนอากาศยานลำนั้น
MTOW เป็นค่าที่สำคัญอย่างยิ่งในทางอากาศยาน เพราะเป็นพิกัดที่กำหนดขึ้นจากการออกแบบโครงสร้างอากาศยาน ระบบช่วงล้อ เครื่องยนต์ และสมรรถนะของปีก หากอากาศยานมีน้ำหนักรวมเกินค่า MTOW อาจเกิดปัญหาในการขึ้นบิน เช่น ต้องใช้ทางวิ่งยาวขึ้น หรืออาจบินไม่ขึ้น ด้วยเหตุนี้ นักบินและวิศวกรการบินจึงต้องคำนวณน้ำหนักรวมของอากาศยานก่อนขึ้นบินทุกครั้ง เพื่อตรวจให้แน่ใจว่าน้ำหนักรวมมีค่าไม่เกินพิกัด MTOW ในกรณีที่พบว่าน้ำหนักรวมมีค่าเกินพิกัด จะต้องลดปริมาณเชื้อเพลิงหรือสิ่งของที่บรรทุก 
MTOW ของอากาศยานถือเป็นค่าคงที่ และจะไม่เปลี่ยนแปลงตามระดับความสูง อุณหภูมิของอากาศ หรือความยาวของทางวิ่งที่ใช้สำหรับการขึ้นหรือลงจอด นอกจากนี้ MTOW ยังใช้เป็นเกณฑ์กำกับในการขออนุญาตขึ้นบินในแต่ละท่าอากาศยานอีกด้วย 

**ดูเพิ่ม**
 น้ำหนักตัวเปล่า (empty weight)- น้ำหนักรวมของอากาศยาน (aircraft gross weight)- น้ำหนักสูงสุดในการลงจอด (maximum landing weight)

**อ้างอิง**
หมวดหมู่:การวัดน้ำหนักของอากาศยาน
ฝั่ม ถั่ญ เลือง

ฝั่ม ถั่ญ เลือง (Phạm Thành Lương; เกิด 10 กันยายน พ.ศ. 2531) เป็นผู้จัดการฟุตบอลชาวเวียดนามและอดีตผู้เล่น ที่เป็นผู้ช่วยโค้ชของสโมสรวี.ลีก 1 คองอัน ฮานอย
ฝั่ม ถั่ญ เลืองเล่นเป็นปีกซ้าย หลังจากผ่านการฝึกอบรมเยาวชนของของฮานอย เอซีบีและใช้เวลาเจ็ดฤดูกาลกับทีมชุดใหญ่ เขาก็ย้ายไปฮานอย ทีแอนด์ทีในเดือนธันวาคม 2555 นับแต่นั้นมา เขาก็กลายมาเป็นกำลังหลักของฮานอย เอฟซีและได้รับเกียรติยศสำคัญๆ 12 ครั้ง รวมทั้งชนะเลิศวี.ลีก 1 5 ครั้ง เวียดนามคัพ 3 ครั้ง และเวียดนามซูเปอร์คัพ 4 ครั้ง ในระดับนานาชาติ ฝั่ม ถั่ญ เลืองลงเล่นให้เวียดนาม 78 นัด และเป็นส่วนหนึ่งของทีมชุดคว้าแชมป์เอเอฟเอฟ ซูซูกิ คัพ 2008 เขาเกษียณอายุในปี 2566 เมื่ออายุ 35 ปี
ฝั่ม ถั่ญ เลืองเริ่มอาชีพผู้จัดการในปี 2566 เมื่อเขาได้รับแต่งตั้งจากฮหว่าบิ่ญ เอฟซี ในเดือนมีนาคม พ.ศ. 2567 เขาออกจากฮหว่าบิ่ญไปเป็นผู้ช่วยผู้จัดการให้กับเกียรติศักดิ์ เสนาเมืองที่คองอัน ฮานอย

**เกียรติประวัติ**
ฮานอย เอซีบี- วี.ลีก 2: 2010; รองชนะเลิศ: 2009- เวียดนามคัพ: 2006, 2008- รองชนะเลิศเวียดนามซูเปอร์คัพ: 2008
ฮานอย ทีแอนด์ที/ฮานอย เอฟซี- วี.ลีก 1: 2013, 2016, 2018, 2019, 2022 ; รองชนะเลิศ: 2014, 2015, 2020- เวียดนามคัพ: 2019, 2020, 2022; รองชนะเลิศ: 2015, 2016- เวียดนามซูเปอร์คัพ: 2019, 2020, 2021; รองชนะเลิศ: 2014, 2016, 2017
เวียดนาม รุ่นอายุไม่เกิน 23 ปี- ซีเกมส์ 2009: รองชนะเลิศ- วีเอฟเอฟคัพ: 2009; รองชนะเลิศ: 2011
เวียดนาม- เอเอฟเอฟ แชมเปี้ยนชิพ: 2008- วีเอฟเอฟคัพ: รองชนะเลิศ: 2008
รายบุคคล- ทีมยอดเยี่ยมของเอเอฟเอฟ แชมเปี้ยนชิพ: 2014- บอลทองคำเวียดนาม: 2009, 2011, 2014, 2016- บอลเงินเวียดนาม: 2010- นักเตะดาวรุ่งยอดเยี่ยมแห่งสหพันธ์ฟุตบอลเวียดนาม: 2010, 2011- ผู้เล่นยอดเยี่ยมของการแข่งขันชิงแชมป์ประเทศเวียดนาม รุ่นอายุไม่เกิน 21 ปี: 2005- ทีมยอดเยี่ยมประจำการแข่งขันการแข่งขันฟุตบอลชิงแชมป์อาเซียน: 2014

**อ้างอิง**
หมวดหมู่:ผู้เล่นสโมสรฟุตบอลฮานอย
หมวดหมู่:ผู้เล่นในวี.ลีก ดิวิชัน 1
หมวดหมู่:นักฟุตบอลทีมชาติเวียดนาม
หมวดหมู่:กองกลางฟุตบอลชาย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:Articles using Template:Medal with Winner
น้ำหนักสูงสุดในการลงจอด

น้ำหนักสูงสุดในการลงจอด (maximum landing weight ย่อเป็น MLW) หรือ มวลสูงสุดในการลงจอด  หมายถึงน้ำหนักสูงสุดที่อากาศยานจะมีได้เพื่อทำการลงจอดอย่างปลอดภัย ซึ่งจะระบุเป็นหน่วยกิโลกรัมหรือปอนด์ ค่านี้รวมถึงน้ำหนักตัวเปล่า และน้ำหนักสิ่งบรรทุกได้แก่ เชื้อเพลิงที่เหลืออยู่, นักบิน, ผู้โดยสาร, สัมภาระ และทุกอย่างที่บรรทุกอยู่บนอากาศยานลำนั้น
การลงจอดในขณะที่น้ำหนักรวมของอากาศยานมีค่าเกินกว่า MLW อาจก่อให้เกิดความเสียหายต่อโครงสร้างและเพิ่มความเสี่ยงต่ออุบัติเหตุ ด้วยเหตุนี้ ในกรณีที่มีความจำเป็นต้องลงจอดก่อนน้ำหนักรวมจะลดลงจนต่ำกว่า MLW นักบินอาจต้องทำการปล่อยทิ้งเชื้อเพลิง (fuel jettison) เพื่อลดน้ำหนักรวมของอากาศยาน อย่างไรก็ตาม อากาศยานบางลำก็ไม่มีระบบปล่อยทิ้งเชื้อเพลิง ในกรณีที่มีความจำเป็นต้องลงจอดก่อนถึงที่หมาย จะต้องบินวนจนกว่าน้ำหนักรวมจะลดต่ำกว่า MLW เช่นที่เกิดกับแอร์แคนาดาเที่ยวบินที่ 837 ในปี 2020

**ดูเพิ่ม**
 น้ำหนักตัวเปล่า (empty weight)- น้ำหนักรวมของอากาศยาน (aircraft gross weight)- น้ำหนักสูงสุดในการขึ้นบิน (maximum takeoff weight)

**อ้างอิง**
หมวดหมู่:การวัดน้ำหนักของอากาศยาน
ตระกูลภิรมย์ภักดี

ตระกูลภิรมย์ภักดี เป็นตระกูลนักธุรกิจชาวไทยที่มีเชื้อสายจีนบางส่วน เป็นตระกูลที่แยกออกมาจากตระกูลเศรษฐบุตร โดยมีต้นตระกูลคือ พระยาภิรมย์ภักดี (บุญรอด เศรษฐบุตร) (พ.ศ. 2415–2493) ผู้ก่อตั้งโรงเบียร์แห่งแรกของสยามในปี พ.ศ. 2476 ปัจจุบันตระกูลภิรมย์ภักดีเป็นเจ้าของกลุ่มบริษัท บุญรอดบริวเวอรี่ จำกัด ผู้ผลิตเบียร์สิงห์ และธุรกิจอื่น ๆ ที่เกี่ยวข้อง ตระกูลภิรมย์ภักดีถือเป็น 1 ใน 5 ตระกูลธุรกิจใหญ่ที่ครองตลาดธุรกิจในประเทศไทย ร่วมกับตระกูลเจียรวนนท์ (เครือเจริญโภคภัณฑ์), ตระกูลสิริวัฒนภักดี (กลุ่มทีซีซี), ตระกูลศรีวัฒนประภา (คิง เพาเวอร์) และตระกูลจิราธิวัฒน์ (กลุ่มเซ็นทรัล)
ในปัจจุบันตระกูลภิรมย์ภักดีมีผู้นำตระกูลคือ สันติ ภิรมย์ภักดี ประธานกรรมการบริหารของบุญรอดบริวเวอรี่ และมีศักดิ์เป็นหลานชายของพระยาภิรมย์ภักดี โดยได้รับการจัดอันดับโดยนิตยสารฟอร์บส์ ให้เป็นบุคคลที่รวยที่สุดอันดับที่ 19 ของประเทศไทย ในปี พ.ศ. 2567
พระยาภิรมย์ภักดีมีบุตรชาย 3 คนที่มีชีวิตอยู่จนเป็นผู้ใหญ่ ได้แก่ วิทยา (หลานชายที่รับมาเป็นบุตรบุญธรรม) ประจวบ (กับนางกิม ภรรยาคนที่สอง) และ จำนงค์ (กับนางจิ้มลิ้ม ภรรยาคนที่สาม) โดยท่านยังมีบุตรอีก 3 คนกับภรรยาคนแรก คือคุณหญิงละม้าย แต่ทั้งหมดเสียชีวิตตั้งแต่ยังเป็นทารก
ประจวบ บุตรชายคนโตของพระยาภิรมย์ภักดี ได้สืบทอดตำแหน่งหัวหน้าธุรกิจต่อจากบิดา และเป็นที่รู้จักในฐานะผู้ปรุงเบียร์คนแรกของประเทศไทย ประจวบมีบุตร 5 คน เป็นบุตรชาย 2 คน คือ ปิยะ และสันติ ซึ่งเข้ามาเกี่ยวข้องกับบุญรอดบริวเวอรี่อย่างใกล้ชิด ทั้งคู่เข้ามาดำเนินกิจการต่อหลังจากที่ประจวบถึงแก่กรรมเมื่อปี พ.ศ. 2536 และขยายธุรกิจในช่วงที่อุตสาหกรรมเบียร์ของประเทศไทยมีการแข่งขันเพิ่มขึ้น ต่อมาปิยะได้แยกตัวออกไปก่อตั้งโรงกลั่นเหล้าองุ่นพีบีวัลเลย์ บริเวณกลุ่มป่าดงพญาเย็น-เขาใหญ่ สันติจึงขึ้นมาดำรงตำแหน่งหัวหน้าธุรกิจของตระกูล โดยปัจจุบัน บุตรชายทั้ง 2 คนของสันติ คือ ภูริต และ ปิติ กำลังเข้ามามีส่วนร่วมในการบริหารโดยตรง โดยเฉพาะภูริตที่ขึ้นมาเป็นผู้บริหารสูงสุดของบุญรอดบริวเวอรี่หลังจากจุตินันท์ ภิรมย์ภักดี ถึงแก่กรรมตั้งแต่ปี พ.ศ. 2565 จนถึงปัจจุบัน

**สมาชิก**
สมาชิกในตระกูลประกอบด้วย:- พระยาภิรมย์ภักดี (บุญรอด เศรษฐบุตร) ต้นตระกูลและผู้ก่อตั้งบุญรอดบริวเวอรี่
** วิทยา ภิรมย์ภักดี บุตรบุญธรรมของพระยาภิรมย์ภักดี
*** วุฒา ภิรมย์ภักดี
**** วุฒินันต์ ภิรมย์ภักดี
**** วรวุฒิ ภิรมย์ภักดี สมรสกับ นันทมาลี ภิรมย์ภักดี
***** นันทวุฒิ ภิรมย์ภักดี
***** วรณัน ภิรมย์ภักดี
**** ณัฐวรรณ ทีปสุวรรณ
**** ธนะวุฒิ ภิรมย์ภักดี
*** วาปี ภิรมย์ภักดี
**** ปาลิต ภิรมย์ภักดี
**** สรวิช ภิรมย์ภักดี
**** ปิยจิต โอสถานนท์
**** ปวิน ภิรมย์ภักดี
** ประจวบ ภิรมย์ภักดี บุตรชายคนโตของพระยาภิรมย์ภักดี
*** ปิยะ ภิรมย์ภักดี
*** สันติ ภิรมย์ภักดี
**** ภูริต ภิรมย์ภักดี
**** ปิติ ภิรมย์ภักดี สมรสกับ วรนุช ภิรมย์ภักดี
**** ปรีดิ์รติ ภิรมย์ภักดี
** จำนงค์ ภิรมย์ภักดี บุตรชายคนเล็กของพระยาภิรมย์ภักดี
*** จุตินันท์ ภิรมย์ภักดี สมรสกับ หม่อมหลวงปิยาภัสร์ ภิรมย์ภักดี
**** จิตภัสร์ กฤดากร
**** นันทญา ภิรมย์ภักดี
**** ณัยณพ ภิรมย์ภักดี
*** จีรนุช ภิรมย์ภักดี
**** สิรณัฐ สก็อต

**อ้างอิง**

หมวดหมู่:ตระกูลนักธุรกิจชาวไทย
หมวดหมู่:ตระกูลเศรษฐบุตร
หมวดหมู่:ตระกูลภิรมย์ภักดี

หมวดหมู่:ชาวไทยเชื้อสายฮกเกี้ยน
หมวดหมู่:ตระกูลชาวไทยเชื้อสายจีน
หมวดหมู่:นามสกุลจากราชทินนาม
หมวดหมู่:ตระกูลนักธุรกิจชาวไทย
หมวดหมู่:บุคคลจากกรุงเทพมหานคร
หมวดหมู่:ตระกูลเศรษฐบุตร
นือริกกิ

นือริกกิ (Nyyrikki, ˈnyːrikːi) เป็นเทพเจ้าแห่งการล่าและโคของชาวฟินแลนด์ และบุตรแห่งตาปีโอกับมีเอลิกกี พระองค์มีความสัมพันธ์ที่ไม่แน่นอนกับนิมโรด
นือริกกิได้รับการกล่าวถึงครั้งแรกโดดย Mikael Agricola ใน ค.ศ. 1551 ภายใต้พระนาม Nyrckes ผู้ให้กระรอกจากป่า พระองค์ได้รับการเรียกขานด้วยพระนามที่แตกต่างกันแต่เสียงคล้ายกันตามกวีคติชน เช่น Nyypetti รูปพระนามอย่าง Nyyrikki และ Nyypetti ถูกเรียกเป็นบุตรของตาปิโอ แต่รูปอย่าง Myyrikki ถูกเรียกเป็นธิดาแห่งตาปิโอ เช่น Tyytikki ที่มีการกล่าวถึงในคาถาว่าเป็นผู้ให้กระรอกด้วย คำลงท้าย -kki ของพระนามคือคำลงท้ายเพศหญิง
ในขณะที่พระนามที่มีเสียงคล้ายกันอย่าง Myyrikki และ Tyytikki สื่อถึงธิดาของตาปิโอ และพระนาม Nyrkiö และ Nylkys ถือเป็นภริยาของตาปิโอ ยังมีรูปของ "บุตรตาปิโอ" ในเพลงอักษรรูนคาเรเลียและ Ostrobothnian: เพลงล่ากวางเรนเดียร์คาเรเลียเหนือเรียกเป็น "Nyypetti บุตรตาปิโอ"; คาถาขับไล่กระต่ายของคาเรเลียขาวมีการกล่าวถึง "Nyyrikki, เจ้าแห่งกระต่าย"; เพลงล่ากวางเรนเดียร์คาเรเลียลาโดกามีการกล่าวถึง "Vilpus บุตรตาปิโอ"; และเพลงล่านกของ Ostrobothnian เหนือมีการกล่าวถึง "Pinneys บุตรตาปิโอ" พระนาม "Vilpus" มาจากฟีลิปอัครทูต

**อ้างอิง==
รางวัลไนน์เอ็นเตอร์เทน อวอร์ดส์ ครั้งที่ 15

รางวัลไนน์เอ็นเตอร์เทน อวอร์ดส์ ครั้งที่ 15 ประจำปี พ.ศ. 2568 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" โดยในปีนี้จัดขึ้นภายใต้หัวข้อ "Sustaining the Virtue ความดีที่ยั่งยืน" ในวันที่ 22 พฤษภาคม พ.ศ. 2568 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : นัท มีเรีย และ ฑิฆัมพร ฤทธิ์ธาอภินันท์

**รางวัลเกียรติยศ บันเทิงเทิดธรรม**
 ภัทราวดี มีชูธน

**รางวัลยอดเยี่ยมแห่งปี**
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะอยู่ด้านบนสุด และเน้นด้วย ตัวหนา

**รางวัลยอดนิยมแห่งปี**

**อ้างอิง**
หมวดหมู่:ไนน์เอ็นเตอร์เทนอวอร์ดส
ไนน์เอ็นเตอร์เทน อวอร์ดส์
ห้องสมุดและพิพิธภัณฑ์ประธานาธิบดีจอห์น เอฟ. เคนเนดี

ห้องสมุดและพิพิธภัณฑ์ประธานาธิบดีจอห์น เอฟ. เคนเนดี (John F. Kennedy Presidential Library and Museum) เป็นห้องสมุดและพิพิธภัณฑ์ประธานาธิบดีของจอห์น เอฟ. เคนเนดี (ค.ศ. 1917–1963) ซึ่งเป็นประธานาธิบดีคนที่ 35 ของสหรัฐอเมริกา (ค.ศ. 1961–1963) ตั้งอยู่ที่โคลัมเบียพอยท์ ในย่านดอร์เชสเตอร์ เมืองบอสตัน รัฐแมสซาชูเซตส์ ติดกับมหาวิทยาลัยแมสซาชูเซตส์ที่บอสตัน สถาบันเอ็ดเวิร์ด เอ็ม. เคนเนดีแห่งวุฒิสภาสหรัฐอเมริกา และหอจดหมายเหตุและพิพิธภัณฑ์เครือจักรภพแห่งแมสซาชูเซตส์ อาคารนี้ได้รับการออกแบบโดยสถาปนิก ไอ. เอ็ม. เพ โดยเป็นที่เก็บเอกสารต้นฉบับและจดหมายของรัฐบาลเคนเนดีอย่างเป็นทางการ รวมไปถึงเอกสารที่ตีพิมพ์และไม่ได้ตีพิมพ์เป็นพิเศษ เช่น หนังสือและเอกสารของและเกี่ยวกับเออร์เนสต์ เฮมิงเวย์
ห้องสมุดและพิพิธภัณฑ์เป็นส่วนหนึ่งของระบบห้องสมุดประธานาธิบดี ซึ่งบริหารจัดการโดยสำนักงานห้องสมุดประธานาธิบดี ซึ่งเป็นส่วนหนึ่งของสำนักหอจดหมายเหตุและบันทึกแห่งชาติ
ห้องสมุดและพิพิธภัณฑ์แห่งนี้เปิดใน ค.ศ. 1979 โดยประธานาธิบดีจิมมี คาร์เตอร์และสมาชิกในครอบครัวเคนเนดี

**อ้างอิง**

**แหล่งข้อมูลอื่น**
  John F. Kennedy Library and Museum-  John F. Kennedy Library and Museum online store date=October 21, 2013 
หมวดหมู่:ห้องสมุดประธานาธิบดี
หมวดหมู่:ห้องสมุดในสหรัฐอเมริกา
หมวดหมู่:สิ่งก่อสร้างในบอสตัน
หมวดหมู่:จอห์น เอฟ. เคนเนดี
เหยียมจุ้น

เหยียมจุ้น ( คริสต์ทศวรรษ 200–240) มีชื่อในภาษาจีนกลางว่า เหยียน จฺวิ้น  (p=Yán Jùn) ชื่อรอง ม่านไฉ (p=Màncái) เป็นขุนนางของรัฐง่อก๊กในยุคสามก๊กของจีน

**ประวัติ**
เหยียมจุ้นเป๋นชาวเมืองเพ้งเสีย (彭城 เผิงเฉิง) ซึ่งคือนครสฺวีโจว (徐州) มณฑลเจียงซู (江蘇) ในปัจจุบัน เหยียมจุ้นเป็นที่รู้จักในฐานะผู้มีความขยันหมั่นเพียรตั้งแต่วัยเยาว์มีความรู้เรื่องคัมภีร์ในลัทธิขงจื๊อเป็นอย่างดี เมื่อเกิดความวุ่นวายในภาคกลางของจีนในช่วงปลายราชวงศ์ฮั่น เหยียมจุ้นอพยพไปยังภูมิภาคกังตั๋ง (江東 เจียงตง) ทางใต้ของจีน ที่กังตั๋งเหยียมจุ้นได้พบและเป็นมิตรกับบัณฑิตผู้มีชื่อเสียงคนอื่น ๆ เช่น จูกัดกิ๋น (諸葛瑾 จูเก๋อ จิ่น) และเปาจิด (步騭 ปู้ จื้อ) เหยียมจุ้นเป็นที่รู้จักในฐานะคนที่จริงใจ ซื่อสัตย์ และทุ่มเทให้กับทุกสิ่งที่ทำ

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนพลของง่อก๊ก
หมวดหมู่:ข้าราชการของซุนกวน
หมวดหมู่:นักเขียนของง่อก๊ก
สโมสรฟุตบอลคริสตัลพาเลซ (1861)

สโมสรฟุตบอลคริสตัลพาเลซ เป็นสโมสรฟุตบอลสมัครเล่นอายุสั้นที่ก่อตั้งขึ้นในปี ค.ศ. 1861 โดยมีส่วนสนับสนุนการพัฒนาฟุตบอลในช่วงปีแรก ๆ พวกเขาเป็นสมาชิกผู้ก่อตั้งของสมาคมฟุตบอลในปี ค.ศ. 1863 และเข้าแข่งขันเอฟเอคัพครั้งแรกในปี ค.ศ. 1871–1872
สโมสรถูกยุบลงประมาณปี ค.ศ. 1876 โดยรายชื่อสโมสรปรากฏครั้งสุดท้ายในวารสารฟุตบอลประจำปี ค.ศ. 1875 สโมสรฟุตบอลคริสตัลพาเลซ ในปัจจุบัน อ้างว่าสโมสรแห่งนี้สานต่อจากสโมสรเดิม แม้ว่านักประวัติศาสตร์ฟุตบอลจะโต้แย้งในเรื่องนี้ก็ตาม

**อ้างอิง**
คริสตัลพาเลซ
คริสตัลพาเลซ
หมวดหมู่:สโมสรฟุตบอลที่ก่อตั้งในปี พ.ศ. 2404
หมวดหมู่:สโมสรฟุตบอลที่ยุบทีมในปี พ.ศ. 2419
หมวดหมู่:สโมสรฟุตบอลที่ยุบทีมในลอนดอน
หมวดหมู่:ก่อตั้งในอังกฤษในปี พ.ศ. 2404
ตระกูลเศรษฐบุตร

ตระกูลเศรษฐบุตร (-pron, Setthabut) เป็นตระกูลชาวไทยที่สืบทอดมาจากพระประเสริฐวานิช (โป้ เศรษฐบุตร) นายอากรชาวจีนในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) นามสกุลนี้เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว (รัชกาลที่ 6) เมื่อปี พ.ศ. 2456 ที่พระราชทานแก่พระยานรเนติบัญชากิจ (ลัด เศรษฐบุตร) และพระยาภักดีนรเศรษฐ (เลิศ เศรษฐบุตร) สมาชิกในตระกูลคนอื่น ๆ ที่มีชื่อเสียง ได้แก่ พระยาภิรมย์ภักดี (บุญรอด เศรษฐบุตร) ต้นตระกูลภิรมย์ภักดี และ สอ เสถบุตร ผู้เขียนพจนานุกรมที่รวบรวมพจนานุกรมอังกฤษ-ไทยที่ได้รับความนิยมมากที่สุดเล่มหนึ่ง นอกจากนี้ยังแบ่งสายมาเป็นตระกูลโปษยจินดา (ของบ้านโซวเฮงไถ่) และตระกูลประนิช

**อ้างอิง**

หมวดหมู่:ตระกูลชาวไทยเชื้อสายจีน
สิรณัฐ สก็อต

สิรณัฐ สก็อต หรือ ทราย เป็นนักอนุรักษ์ทางทะเลชาวไทยและสกอตแลนด์ และอดีตที่ปรึกษาของอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช เขาเป็นที่รู้จักจากการวิพากษ์วิจารณ์การดำเนินงานด้านการท่องเที่ยวในอุทยานแห่งชาติทางภาคใต้ของประเทศไทย รวมไปถึงการทุจริตประพฤติมิชอบ

**ชีวิตวัยเด็กและการศึกษา**
สิรณัฐเป็นบุตรชายของจิรนุช ภิรมย์ภักดี เป็นหลานตาของจำนงค์ ภิรมย์ภักดี และเป็นสมาชิกรุ่นที่ 4 ของตระกูลภิรมย์ภักดี เขาเข้าเรียนที่โรงเรียนบางกอกพัฒนา และสำเร็จการศึกษาในปี พ.ศ. 2557 เขาเข้าเรียนที่ California Institute of the Arts และสำเร็จการศึกษาด้วยการคว้าปริญญาตรีสาขาแอนิเมชันในปี ค.ศ. 2018

**อาชีพ**
สิรณัฐก่อตั้งโครงการ Sea You Strong ซึ่งเป็นโครงการอาสาสมัครอนุรักษ์มหาสมุทร
เมื่อวันที่ 2 มกราคม พ.ศ. 2567 เขาได้รับแต่งตั้งให้เป็นที่ปรึกษาโดยไม่ได้รับค่าตอบแทนของอธิบดีกรมอุทยานแห่งชาติ สัตว์ป่า และพันธุ์พืช

**ความขัดแย้งเรื่อง “หนีห่าว” และการลาออก**
เมื่อเดือนเมษายน พ.ศ. 2568 สิรณัฐได้โพสต์คลิปวิดีโอที่นักท่องเที่ยวชาวรัสเซีย 2 คน พูดภาษาจีนคำว่า “หนีห่าว” ใส่เขาที่จังหวัดกระบี่ วิดีโอดังกล่าวทำให้เกิดการประท้วงจากประชาชนเกี่ยวกับการปฏิบัติต่อคนงานในอุตสาหกรรมการท่องเที่ยวของประเทศไทย และมีการกล่าวหาว่าคำพูดดังกล่าวเป็นการเหยียดเชื้อชาติ

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:นักเคลื่อนไหวด้านสิ่งแวดล้อมชาวไทย
หมวดหมู่:ตระกูลภิรมย์ภักดี
อันฏุวาน ซะอัด

อันฏุวาน นิกูลา ซะอัด (أنطوان نقولا سعد; 5 ธันวาคม ค.ศ. 1937 – 3 มีนาคม ค.ศ. 2025) เป็นนักการเมืองชาวเลบานอนจากพรรคสังคมนิยมก้าวหน้า (PSP)

**ประวัติ**
ซะอัดเกิดที่รอชะยาใน ค.ศ. 1937 โดยรับใช้ในกองทัพเลบานอนและได้รับยศนายพลใน ค.ศ. 1994 ก่อนเกษียณใน ค.ศ. 1998 เขาเป็นเพื่อนส่วนตัวของวะลีด ญุมบลาฏ ที่ต่อต้านการปกครองของระบอบอัลอะซัดที่ซีเรียกับนักการเมืองมีชาล เอาน์ เขาถูกจับกุมในวันที่ 1 มกราคม ค.ศ. 1990 โดยถูกกล่าวหาว่าพยายามก่อรัฐประหาร จนกระทั่งได้รับการปล่อยตัวโดยอิลบาส อัลฮะรอวี
ใน ค.ศ. 2005 ซะอัดได้รับเลือกเป็นสมาชิกรัฐสภาในฐานะรองผู้ว่าการกรีกออร์โธดอกซ์จากอัลบะกออ์ตะวันตก - รอชะยาตามรายชื่อ March 14 Alliance เอาชนะนักการเมืองที่สนับสนุนซีเรียอย่างอีลี ฟัรซ์ลี เขาทำหน้าที่ในรัฐบาลเสียงข้างมากของญุมบลาฏ และได้รับการเลือกตั้งอีกครั้งใน ค.ศ. 2009.
ซะอัดเสียชีวิตในวันที่ 3 มีนาคม ค.ศ. 2025 ด้วยอายุ 87 ปี

**อ้างอิง==
แม่แบบ:ผู้เล่นฟุตบอลชายทีมชาติสเปนในโอลิมปิกฤดูร้อน 2024

หมวดหมู่:แม่แบบผู้เล่นฟุตบอลทีมชาติในโอลิมปิกฤดูร้อน 2024
หมวดหมู่:แม่แบบฟุตบอลทีมชาติสเปน
หมวดหมู่:แม่แบบผู้เล่นฟุตบอลทีมชาติในโอลิมปิกฤดูร้อน 2024

หมวดหมู่:แม่แบบผู้เล่นฟุตบอลทีมชาติในโอลิมปิกฤดูร้อน
หมวดหมู่:แม่แบบกีฬาฟุตบอลในโอลิมปิกฤดูร้อน 2024
การควบรวมกิจการระหว่างอะแลสกาแอร์ไลน์กับฮาวาเอียนแอร์ไลน์

เมื่อวันที่ 3 ธันวาคม ค.ศ. 2023 สายการบิน อะแลสกาแอร์ไลน์ได้ประกาศแผนการเข้าซื้อกิจการสายการบินฮาวาเอียนแอร์ไลน์ นักวิเคราะห์อุตสาหกรรมสายการบินได้สนับสนุนการควบรวมกิจการนี้มาเป็นเวลาหลายปี ซึ่งจะสร้างสายการบินที่เน้นไปที่ชายฝั่งตะวันตกของสหรัฐ การควบรวมกิจการนี้จะทำให้อะแลสกาซึ่งเป็นสายการบินภายในประเทศที่มีอากาศยานลำตัวแคบเป็นหลัก ได้รับอากาศยานลำตัวกว้าง นักบิน และเครือข่ายระหว่างประเทศของฮาวาเอียน
การควบรวมกิจการที่เสนอได้รับการอนุมัติจากผู้ถือหุ้นของฮาวาเอียนแอร์ไลน์ในเดือนเมษายน ค.ศ. 2024 ก่อนหน้านี้ การควบรวมกิจการได้รับการอนุมัติจากคณะกรรมการของทั้งอะแลสกาแอร์กรุปและฮาวาเอียนโฮลดิงส์ไปแล้ว ในเดือนสิงหาคม ค.ศ. 2024 การควบรวมกิจการที่เสนอได้รับการอนุมัติโดยพฤตินัยจากกระทรวงยุติธรรมสหรัฐ ในเดือนกันยายน ค.ศ. 2024 กระทรวงคมนาคมสหรัฐได้อนุมัติอย่างเป็นทางการเพื่อให้สามารถปิดข้อตกลงได้ เมื่อวันที่ 18 กันยายน ค.ศ. 2024 การควบรวมกิจการได้เสร็จสมบูรณ์

**อ้างอิง**
หมวดหมู่:ฮาวาเอียนแอร์ไลน์
หมวดหมู่:อะแลสกาแอร์กรุป
อะแลสกาแอร์ไลน์
ยูชะ ปาร์ตี้ โอ สึอิโฮ ซาเรตะ ชิโระ มาโดชิ, เอซุรันกุ โบเคนชะ นิ ฮิโรวาเรรุ

เป็นซีรีส์ไลต์โนเวลญี่ปุ่นที่เขียนโดยโซระ ซุยเง็ตสึ และวาดภาพประกอบโดย DeeCHA เริ่มตีพิมพ์เป็นตอนในออนไลน์เมื่อเดือนมีนาคม พ.ศ. 2563 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยฟุตาบะชะ ซึ่งได้รับการตีพิมพ์ไปแล้วจำนวน 7 เล่มตั้งแต่เดือนพฤศจิกายน พ.ศ. 2563 ภายใต้สำนักพิมพ์เอ็ม โนเวล การดัดแปลงเป็นมังงะที่วาดภาพโดยวาซาบิ มุคุโนะ ได้รับการตีพิมพ์เป็นตอนออนไลน์ผ่านเว็บไซต์เกาเกา มอนสเตอร์ของฟุตาบะชะ ตั้งแต่เดือนมกราคม พ.ศ. 2564 และรวบรวมตีพิมพ์เป็นเล่ม(ทังโกบง)จำนวน 8 เล่ม ซีรีส์อนิเมะทางโทรทัศน์ที่ผลิตโดยสตูดิโอเฟลิกซ์ฟิล์ม มีกำหนดออกอากาศในเดือนกรกฎาคม พ.ศ. 2568

**ตัวละคร**

**ตัวละครหลัก**
Roido
voiced by|กากูโตะ คาจิวาระ
Yui
voiced by|รินะ ฮิดากะ
Shirika
voiced by|ฮารูกะ ชิราอิชิ
Kurosu
voiced by|ไดซูเกะ ฮิโรเซะ
Daggasu
voiced by|ยูอิจิโร อูเมฮาระ

**ปาร์ตี้ผู้กล้า**
Aren
voiced by|เรียวเฮ คิมูระ
Rina
voiced by|ยูอิ อิชิกาวะ
Mīya


voiced by|อายากะ นานาเซะ
Shīna

Uiru
voiced by|โทชิกิ มาซูดะ
Ryouen
voiced by|นิจิกะ โอโมริ

**สื่อ**

**ไลต์โนเวล**
ยูชะ ปาร์ตี้ โอ สึอิโฮ ซาเรตะ ชิโระ มาโดชิ, เอซุรันกุ โบเคนชะ นิ ฮิโรวาเรรุ: โคโนะ ชิโระ มาโดชิ กะ คิคาคุไก ซูกิรุเขียนโดยโซระ ซุยเง็ตสึ โดยเริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 12 มีนาคม พ.ศ. 2563 ต่อมาได้รับการตีพิมพ์โดยฟุตาบะชะ และเริ่มตีพิมพ์ซีรีส์นี้พร้อมภาพประกอบที่วาดโดย DeeCHA ภายใต้สำนักพิมพ์ไลท์โนเวลเอ็ม โนเวล เมื่อวันที่ 30 พฤศจิกายน พ.ศ. 2563 มีการเผยแพร่เป็นหนังสือจำนวน 7 เล่ม (รวมถึง 2 เล่มที่ตีพิมพ์ในรูปแบบดิจิทัลเท่านั้นด้วย) ณ เดือนพฤศจิกายน พ.ศ. 2567

**มังงะ**
การดัดแปลงเป็นมังงะที่วาดภาพประกอบโดยวาซาบิ มุคุโนะ เริ่มลงตีพิมพ์เป็นตอนในเว็บไซต์เกาเกา มอนสเตอร์ของฟุตาบะชะ เมื่อวันที่ 22 มกราคม พ.ศ. 2564 ตอนต่าง ๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 8 เล่มเมื่อเดือนพฤศจิกายน พ.ศ. 2567

**อนิเมะ**
มีการประกาศสร้างเป็นอนิเมะในวันที่ 29 กรกฎาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอเฟลิกซ์ฟิล์ม และกำกับโดยฮิโรชิ ทามาดะ โดยมีอากิฮิโกะ อินาริเป็นผู้เขียนบท ยูตะ อิโตะเป็นผู้ออกแบบตัวละคร และฮิโรอากิ สึสึมิ และสึบาซะ ฮันดะเป็นผู้แต่งเพลงประกอบ มีกำหนดออกอากาศในเดือนกรกฎาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ

**อ้างอิง**

**แหล่งข้อมูลอื่น**
 เว็บโนเวล ที่โชเซ็ตสึกะ นิ นาโร ja- เว็บไซต์อย่างเป็นทางการของไลต์โนเวลและมังงะ ja- เว็บไซต์อย่างเป็นทางการของอนิเมะ ja- 28420
หมวดหมู่:นิยายญี่ปุ่นที่ตีพิมพ์ในปี พ.ศ. 2563
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:เฟลิกซ์ฟิล์ม
หมวดหมู่:มังงะของสำนักพิมพ์ฟุตาบะชะ
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
ไฟล์:ใบปิดภาพยนตร์ เดอะ วิทเชอร์ นักล่าจอมอสูร ไซเรนแห่งทะเลลึก.jpeg

== คำอธิบายโดยย่อ**

**การอนุญาตใช้สิทธิ ==
ผลการแข่งขันกรังด์ปรีซ์ของเรดบูลเรซซิง

ตารางด้านล่างนี้แสดงถึงผลการแข่งขันฟอร์มูลาวันกรังด์ปรีซ์ของเรดบูลเรซซิงในทุกรายการ

**ผลการแข่งขันฟอร์มูลาวันชิงแชมป์โลก**

**คริสต์ทศวรรษ 2000**
(คำสำคัญ)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน

**คริสต์ทศวรรษ 2010**
(คำสำคัญ)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

**คริสต์ทศวรรษ 2020**
(คำสำคัญ)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน-  ฤดูกาลกำลังดำเนินอยู่ 

**อ้างอิง**
เรดบูลเรซซิง
ผลการแข่งขัน
โทตี้มิวสิกอวอร์ดส์ 2023

โทตี้มิวสิกอวอร์ดส์ 2023 (TOTY Music Awards 2023: TPOP Of The Year) เป็นงานประกาศผลรางวัลสำหรับเพลงไทยแนวไทยป็อป ประจำปี พ.ศ. 2566 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งต่อยอดมาจากรายการที-ป็อปสเตจโชว์ จัดขึ้นโดย บริษัท ทีป๊อป อินคอร์ปอเรชั่น จำกัด (ร่วมทุนกันระหว่างบริษัท เอสซีบี เอกซ์ จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน)) ในวันที่ 26 มีนาคม พ.ศ. 2567 ณ ทรู ไอคอน ฮอลล์ ไอคอนสยาม

**รายชื่อศิลปินและเพลงที่ได้รับการเสนอชื่อเข้าชิงรางวัล**

**รางวัลประเภทยอดเยี่ยม**
สำหรับผู้ได้รับรางวัลแสดงเป็น ตัวหนา

**รางวัลประเภทยอดนิยม**
สำหรับผู้ได้รับรางวัลแสดงเป็น ตัวหนา

**อ้างอิง **
หมวดหมู่:รางวัลดนตรี
หมวดหมู่:ดนตรีในปี พ.ศ. 2567
หมวดหมู่:รางวัลในประเทศไทยในปี พ.ศ. 2567
หมวดหมู่:เวิร์คพอยท์ เอ็นเทอร์เทนเมนท์
ฉบับร่าง:โรงเรียนเด็กสายรุ้ง

โรงเรียนเด็กสายรุ้งเป็นโรงเรียนบูรณาการที่อยู่ใน ตำบล รางพิกุล อำเภอกำแพงแสน จังหวัดนครปฐม เปิดสอนในชั้น ก่อนอนุบาล-ประถมศึกษาปีที่6

**หลักสูตร**
โรงเรียนเด็กสายรุ้งเป็นโรงเรียนที่มีหลักสูตรบูรณาการ โดยเป็นโรงเรียนเดียวในประเทศไทยที่มีวิชาภาษาเอสเปรันโต วิชา STEAM และวิชา MESH โดยโรงเรียนเด็กสายรุ้งมีหลักสูตรที่ต้องการให้เด็กคิดและทำด้วยตัวเองโดยไม่มีกรอบกั้น และมีเป้าหมายคือต้องการให้เด็กคิดเองทำเองได้ทำให้เด็กไม่เพียงแต่ ได้ความรู้แบบปกติเท่านั้นแต่ยังทำให้เด็กรู้จักนำความรู้มาประยุกต์ใช้กับความคิดได้ โรงเรียนเด็กสายรุ้งเน้นให้เด็กทำกิจกรรมที่สนุกสนานไม่น่าเบื่อ ซึ่งทำให้เด็กเรียกจำความรู้ที่เรียนมาได้โดยไม่เกิดเครียดและนำมาใช้ได้อย่างรวดเร็วกว่าการท่องจำที่มีผลระยะสั้น

**ที่ตั้ง**
โรงเรียนเด็กสายรุ้งตั้งอยู่ที่ ตำบลรางพิกุล อำเภอกำแพงแสน จังหวัดนคปฐม

**อ้างอิง ==
หมวดหมู่:ตัวละครที่เป็นแอนโดรจีนัส

หมวดหมู่:คนแอนโดรจีนัส
หมวดหมู่:ตัวละครในบันเทิงคดีแบ่งตามเพศภาวะ
หมวดหมู่:แอนโดรจีนี
อีดิตส์

อีดิตส์ เป็นบริการซอฟต์แวร์ตัดต่อวิดีโอและภาพถ่ายรูปแบบสั้นสัญชาติอเมริกัน พัฒนาโดยเมตาแพลตฟอร์มส์ ตัวแอปช่วยให้ผู้ใช้สามารถสร้างและตัดต่อวิดีโอได้ โดยมีฟีเจอร์ต่าง ๆ เช่น ฉากหลังเสมือน, เอไอแอนิเมชัน, และระบบแสดงสถิติแบบเรียลไทม์ สำหรับผู้สร้างเนื้อหาบนอินสตาแกรม
ผู้ใช้สามารถเชื่อมบัญชีอินสตาแกรมของตนเพื่อดึงข้อมูลเข้ามาในแอปอีดิตส์และสามารถส่งออกวิดีโอกลับไปยังอินสตาแกรมได้เช่นกัน แอปนี้รองรับเฉพาะระบบปฏิบัติการ ไอโอเอส และ แอนดรอยด์ โดยในระบบไอโอเอสรองรับภาษาต่าง ๆ กว่า 32 ภาษา รวมถึงภาษาฝรั่งเศส สเปน และจีน
แอปอีดิตส์ถูกเปรียบเทียบว่าเป็นคู่แข่งโดยตรงกับแคปคัตซึ่งเป็นซอฟต์แวร์ตัดต่อวิดีโอของไบต์แดนซ์ บริษัทเจ้าของติ๊กต็อก โดยอดัม มอสเซรีโอ หัวหน้าของอินสตาแกรม ยังยอมรับความคล้ายคลึงกันนี้ด้วย
แอปดังกล่าวเปิดให้บริการบนแอนดรอยด์เมื่อวันที่ 21 เมษายน และบนไอโอเอสตั้งแต่วันที่ 19 มกราคม ค.ศ. 2025 โดยในช่วง 4 วันแรกของการเปิดตัว มียอดดาวน์โหลดรวมกันมากกว่า 5 ล้านครั้ง ทั้งบนไอโอเอสและแอนดรอยด์

**อ้างอิง**
หมวดหมู่:ซอฟต์แวร์ในปี ค.ศ. 2025
หมวดหมู่:แอปพลิเคชันของเมตาแพลตฟอร์มส์
หมวดหมู่:ซอฟต์แวร์เฉพาะแพลตฟอร์ม
หมวดหมู่:ซอฟต์แวร์ตัดต่อวิดีโอ
เจ2 ลีก ฤดูกาล 2025

เจ2 ลีก ฤดูกาล 2025 หรือรู้จักในชื่อ เมจิ ยาสึดะ เจ2 ลีก ฤดูกาล 2025 (ญี่ปุ่น: 2025 明治安田J2リーグ; โรมาจิ: 2025 Meiji Yasuda J2 Rīgu) ด้วยเหตุผลด้านผู้สนับสนุน เป็นฤดูกาลที่ 27 ของเจ2 ลีก ซึ่งเป็นลีกฟุตบอลอาชีพระดับที่สองของประเทศญี่ปุ่นสำหรับสโมสรฟุตบอล นับตั้งแต่ก่อตั้งใน ค.ศ. 1999 และเป็นฤดูกาลที่ 11 ของลีกนับตั้งแต่เปลี่ยนชื่อจาก เจ.ลีก ดิวิชัน 2

**ภาพรวม**
ฤดูกาลนี้เป็นฤดูกาลสุดท้ายของเจลีกที่แข่งขันในรอบปีปฏิทินตั้งแต่ปลายฤดูหนาวถึงต้นฤดูหนาว และฤดูกาลถัดไปจะแข่งขันตั้งแต่ฤดูร้อนถึงฤดูใบไม้ผลิ

**กำหนดการแข่งขัน**
รูปแบบและนัดการแข่งขันได้รับการประกาศเมื่อวันที่ 25 พฤศจิกายน ค.ศ. 2024 โดยฤดูกาลนี้เริ่มต้นในวันที่ 15 กุมภาพันธ์ ค.ศ. 2025 และสิ้นสุดในวันที่ 29 พฤศจิกายน ค.ศ. 2025
กำหนดการแข่งขันเพลย์ออฟเลื่อนชั้นในระหว่างวันที่ 7 ถึง 13 ธันวาคม ค.ศ. 2025

**ความเปลี่ยนแปลงจากฤดูกาลก่อน**
สามทีมที่ตกชั้นไปเจ3 ลีก ฤดูกาล 2025 ได้แก่ โทจิงิ เอสซี, คาโงชิมะ ยูไนเต็ด และเดอะสปา กุมมะ หลังพวกเขาจบอันดับที่ 18, 19 และ 20 ตามลำดับ ในฤดูกาลก่อนหน้านี้ หลังพวกเขาอยู่ในลีกระดับที่สองเป็นเวลา 7, 1 และ 5 ปี ตามลำดับ
สามทีมที่ตกชั้นจากเจ1 ลีก ฤดูกาล 2024 ได้แก่ จูบิโล อิวาตะ, ฮกไกโด คอนซาโดเล ซัปโปโระ และซางัน โทซุ หลังพวกเขาอยู่ในลีกสูงสุดเป็นเวลา 1, 8 และ 13 ปี ตามลำดับ
ชิมิซุ เอส-พัลส์ และโยโกฮามะ เอฟซี เลื่อนชั้นไปเจ1 ลีก ฤดูกาล 2025 หลังเป็นผู้ชนะเลิศ และรองชนะเลิศ ตามลำดับ ในเจ2 ลีก ฤดูกาลก่อนหน้านี้ ชิมิซุ เอส-พัลส์กลับขึ้นสู่ลีกสูงสุดหลังหายไปสองปี ขณะที่ โยโกฮามะ เอฟซี กลับขึ้นสู่ลีกสูงสุดหลังหายไปหนึ่งปี ทีมที่สามที่เลื่อนชั้นคือ ฟาเจียโน โอกายามะ ผู้จบอันดับที่ 5 ในฤดูกาล 2024 และชนะเลิศเพลย์ออฟ พวกเขาแข่งขันในลีกสูงสุดเป็นครั้งแรกในประวัติศาสตร์ของพวกเขา
สามทีมที่เลื่อนชั้นจากเจ3 ลีก ฤดูกาล 2024 ได้แก่ โอมิยะ อาร์ดิจา, สโมสรฟุตบอลอิมาบาริ และคาตาเลร์ โทยามะ หลังเป็นผู้ชนะเลิศ, รองชนะเลิศ และชนะเลิศเพลย์ออฟ ตามลำดับ โอมิยะกลับขึ้นสู่ลีกระดับที่สองหลังหายไปหนึ่งปี อิมาบาริจะได้แข่งขันในลีกระดับที่สองเป็นครั้งแรกของพวกเขา และคาตาเลร์ ผู้จบอันดับที่ 3 ในฤดูกาล 2024 และชนะเลิศเพลย์ออฟ จะได้แข่งขันในลีกระดับที่สองหลังหายไปสิบเอ็ดปี
ตั้งแต่ฤดูกาลนี้ โอมิยะ อาร์ดิจา เปลี่ยนชื่อของพวกเขาเป็น อาร์บี โอมิยะ อาร์ดิจา หลังจากเรดบูลเข้าซื้อสโมสรตั้งแต่ ค.ศ. 2025

**สโมสร**

**บุคลากรและชุดแข่งขัน**

**การเปลี่ยนแปลงผู้จัดการทีม**

**ผู้เล่นต่างชาติ**
ตั้งแต่ฤดูกาล 2024 ไม่มีข้อจำกัดในการเซ็นสัญญากับผู้เล่นต่างชาติ แต่สโมสรสามารถลงทะเบียนผู้เล่นต่างชาติได้เพียง 5 คนต่อทีมในนัดการแข่งขันหนึ่งวันเท่านั้น ผู้เล่นจากประเทศพันธมิตรเจลีก (ประเทศไทย, เวียดนาม, เมียนมาร์, มาเลเซีย, กัมพูชา, สิงคโปร์, อินโดนีเซีย และกาตาร์) ได้รับการยกเว้นจากข้อจำกัดเหล่านี้
*ชื่อผู้เล่นที่เป็น ตัวหนา หมายถึงผู้เล่นได้รับการลงทะเบียนระหว่างช่วงซื้อขายนักเตะกลางฤดูกาล
*ชื่อผู้เล่นที่เป็น ตัวเอียง หมายถึงผู้เล่นมีสัญชาติญี่ปุ่น นอกเหนือจากสัญชาติฟีฟ่าของพวกเขา, ถือสัญชาติของประเทศพันธมิตรเจลีก หรือได้รับการยกเว้นไม่ต้องถือเป็นผู้เล่นต่างชาติเนื่องจากเกิดในญี่ปุ่น และลงทะเบียนเรียนหรือสำเร็จการศึกษาจากโรงเรียนที่ได้รับการรับรองในประเทศ

**ตารางคะแนน**

**ดูเพิ่ม**
 เจแปนนิส ซูเปอร์คัพ 2025- ฟุตบอลชิงถ้วยพระราชทานสมเด็จพระจักรพรรดิ ฤดูกาล 2025- เจลีกคัพ ฤดูกาล 2025- เจ1 ลีก ฤดูกาล 2025- เจ3 ลีก ฤดูกาล 2025- เจแปนฟุตบอลลีก ฤดูกาล 2025- เจแปนรีเจียนัลลีก ฤดูกาล 2025

**อ้างอิง**
หมวดหมู่:ฤดูกาลในเจ2 ลีก
หมวดหมู่:เจ2 ลีก
2
ญี่ปุ่น
ซูอาซันติตะปาปาเลโอเน XIII

ซูอาซันติตะปาปาเลโอเน XIII (Sua Santità papa Leone XIII; lit|'ท่านสังฆราชพระสันตะปาปาเลโอที่ 13') เป็นภาพยนตร์สั้นใน ค.ศ. 1898 ที่กำกับโดยวิลเลียม เคนเนดี ดิกสันให้กับไบโอกราฟคอมปะนี และเป็นหนึ่งในภาพยนตร์แรกสุดที่ถ่ายไว้ในราชอาณาจักรอิตาลีเท่าที่มีอยู่ ภาพยนตร์สั้นนี้ถ่ายทำในสวนวาติกันในช่วงมิถุนายนถึงกรกรฎาคมของปีนั้น หลังจากรอคอยและเจรจากับเจ้าพระราชวังแห่งอัครสาวก ฟรันเชสโก ซาเลซิโอ เดลลา โวลเป เป็นเวลานาน และด้วยคำวิงวอนของหลานชายของพระสันตปาปานาม Count Pecci โดยเป็นภาพตัดต่อจากสามฉากที่แตกต่างกันที่ได้รับพระพรจากสมเด็จพระสันตะปาปาเลโอที่ 13 ผู้มีพระชนมายุ 88 พรรษาในขณะนั้น และน่าจะถ่ายทำด้วยฟิล์มของโคดัก
ภาพยนตร์เรื่องนี้เคยเชื่อกันมานานแล้วว่าถ่ายทำใน ค.ศ. 1896 และระบุเครดิตว่าเป็นของบริษัทพี่น้องลูมิแยร์ และผู้บุกเบิกภาพยนตร์ชาวตูริน Vittorio Calcina อันที่จริง ทางสันตะสำนักได้เพิกถอนสัมปทานภาพดังกล่าวแก่บริษัทอเมริกันแล้ว โดยไม่เห็นด้วยกับการฉายภาพยนตร์ในโรงภาพยนตร์ประเภทต่าง ๆ จากนั้นจึงส่งฟุตเทจไปให้ลูมิแยร์ นักประวัติศาสตร์และนักวิจัย Gianluca della Maggiore ได้สร้างเรื่องราวนี้ขึ้นมาใหม่โดยศึกษาจากหอจดหมายเหตุวาติกัน

**อ้างอิง==
ยูมาลา

Jumala on Rakkaus – พระเจ้าคือความรัก)
ยูมาลา (Jumala, lang), ยูมัล (Jumal, lang) หรือ ยูโม (Jumo) หมายถึง "พระเจ้า" ในกลุ่มภาษาฟินนิกและในชาวฟินน์วอลกา (มารี, เอร์เซีย และมอกชา) ที่ใช้เรียกทั้งพระเจ้าของชาวคริสต์และเทพเจ้าในศาสนาอื่น ๆ คำนี้คาดว่าเป็นพระนามของเทพเจ้าแห่งท้องฟ้าจากกลุ่มชนโบราณที่พูดภาษาฟินนิก ยูมาลาในฐานะเทพเจ้าให้ท้องฟ้ามีความเกี่ยวข้องกับยูมัลของชาวเอสโตเนีย ยูโมของชาวมารี และเชื่อกันว่ามีต้นกำเนิดมาจากประเพณีโบราณของกลุ่มชนฟินโน-อูกริก

**ศัพทมูลวิทยา**
คำว่า "พระเจ้า" ในภาษากลุ่มฟินนิกและมารีส่วนใหญ่ถือว่ามาจากรากทั่วไปในฟินโน-เปอร์มิกว่า *juma
มีทฤษฎีเกี่ยวกับที่มาของคำนี้อยู่หลายแบบ โดยมีการเสนอที่มาจากอินโด-อิเรเนียน โดยเทียบกับคำศัพท์ภาษาสันสกฤตว่า dyumān "สวรรค์, ส่องแสง" ซึ่งได้รับการยอมรับในข้อมูลบางส่วน แต่อีกส่วนหนึ่งคัดค้านเนื่องจากความหมายไม่ชัดเจน ต้นกำเนิดที่เป็นไปได้อีกแบบมาจากกลุ่มภาษาบอลติก (เช่น Jumis – เทพเจ้าลัตเวียในโลกอื่นที่เขียวชอุ่มตลอดปี)
คำนี้เข้าแทนที่คำว่า "สวรรค์" ในภาษาฟินโน-อูกริกเดิม (*ilma) ซึ่งยังคงรักษาไว้ในกลุ่มภาษาซามีและเปอร์มิก แต่ในกลุ่มภาษาฟินนิกความหมายเปลี่ยนไปเป็น "อากาศ" ส่วนความหมายเก่ายังคงอยู่ในพระนามเทพเจ้าฟินแลนด์นาม อิลมาริเน็น
ไม่มีคำที่เทียบเท่าพบในกลุ่มภาษาอูกริก แม้ว่ามุมมองส่วนน้อยเสนอความเชื่อมโยงกับคำศัพท์ต่าง ๆ ที่แปลว่า 'ดี' เช่น jó ในภาษาฮังการี และ ёмас (lang=mns) ในภาษามันซีเหนือ ที่มาของคำเหล่านี้ถูกนำมาสร้างใหม่เป็น *jomV แทนที่จะเป็น *juma

**ดูเพิ่ม**
 อุกโก- สวรรคะ ที่ประทับของพระอินทร์ เทพเจ้าสายฟ้า

**อ้างอิง**

**ข้อมูล**
Nationalencyklopedin
กายา (เพลง)

"กายา" (Gaja, gaja; Translation|ไกอา) เป็นเพลงโดยยุสตือนา สแตตช์กอฟสกา นักร้องชาวโปแลนด์ ซึ่งเธอประพันธ์ขึ้นร่วมกับโดมินิก บุชคอฟสกี-วอยตาเช็ก, ปาทริก กูมอร์, และเอมิเลียน วาลูคอฟสกี เพลงนี้วางจำหน่ายเมื่อวันที่ 28 พฤศจิกายน ค.ศ. 2024 เป็นซิงเกิลที่ห้าในอัลบั้ม pl เพลงนี้เป็นตัวแทนของy=ปี 2025ในการประกวดเพลงยูโรวิชันปี 2025

**พื้นหลังและการพัฒนา**
"กายา" ได้ประพันธ์ขึ้นร่วมกับโดมินิก บุชคอฟสกี-วอยตาเช็ก, ยุสตือนา สแตตช์กอฟสกา, ปาทริก กูมอร์, และเอมิเลียน วาลูคอฟสกี โดยวาลูคอฟสกีเป็นโปรดิวเซอร์ร่วมกับโอเต็ล ตอรีโนละยัน เบียเลสกี เพลงนี้ตั้งชื่อตามไกอา เทพีแห่งผืนโลกตามประมวลเรื่องปรัมปรากรีก

**การประกวดเพลงยูโรวิชัน**

**เวียลกิฟินาลฟอลสกีควาลิฟิคัดซี**
เวียลกิฟินาลฟอลสกีควาลิฟิคัดซี เป็นการประกวดเพลงระดับชาติซึ่งจัดขึ้นโดยสถานีโทรทัศน์แห่งประเทศโปแลนด์ (เตเฟาเป) เพื่อใช้คัดเลือกเพลงจากโปแลนด์สำหรับการประกวดเพลงยูโรวิชันปี 2025 เตเฟาเปประกาศรายชื่อผู้เข้าร่วมการแข่งขันอย่างเป็นทางการเมื่อวันที่ 14 มกราคม ค.ศ. 2025 ซึ่งรวม "กายา" ด้วย สแตตช์กอฟสกาเคยเป็นตัวแทนของy=ปี 1995ในการประกวดปี 1995
การประกวดระดับชาตินี้จัดขึ้นเมื่อวันที่ 14 กุมภาพันธ์ ค.ศ. 2025 ที่สำนักงานใหญ่เตเฟาเปในวอร์ซอ "กายา" คว้าชัยชนะในการแข่งขันด้วยคะแนน 39.32% ได้รับสิทธิในการเป็นตัวแทนของโปแลนด์ในการประกวดเพลงยูโรวิชันซึ่งจะจัดขึ้นในบาเซิล

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 โปแลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง ต่อมาสแตตช์กอฟสกาได้รับเลือกให้ทำการแสดงเป็นลำดับที่สอง ตามหลังไคล์ อาเลสซันโดรจากy=ปี 2025และก่อนหน้าเคลเมนจากy=ปี 2025 เพลงนี้ผ่านเข้ารอบชิงชนะเลิศ

**รายชื่อเพลง**

**สตรีมมิง**
"กายา" ได้โด่งดังขึ้นอย่างรวดเร็ว โดยมียอดชมมากกว่า 10 ล้านครั้งบนยูทูบและสตรีมมากกว่า 2 ล้านครั้งบนสปอติฟาย วิดีโอการแสดงในการประกวดรอบชิงชนะเลิศระดับประเทศถือเป็นวิดีโอการแสดงที่มียอดชมสูงสุดเป็นอันดับสองของการประกวดเพลงยูโรวิชันปี 2025 ในช่องยูทูบทางการของยูโรวิชัน

**ชาร์ต**

**ชาร์ตรายสัปดาห์**

**อ้างอิง**
หมวดหมู่:เพลงจากประเทศโปแลนด์
หมวดหมู่:เพลงในปี พ.ศ. 2567
หมวดหมู่:ประเทศโปแลนด์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
โชโรโวเดอ

โชโรโวเดอ (Çorovodë, นามชี้เฉพาะ: Çorovoda) เป็นเมืองและอดีตเทศบาลในเทศมณฑลเบรัต ประเทศแอลเบเนีย เมื่อมีการปฏิรูปการปกครองท้องถิ่นใน ค.ศ. 2015 พื้นที่นี้กลายเป็นหน่วยเทศบาลและเมืองหลักของเทศบาลสกราปาร์ เมืองนี้เป็นเมืองหลักของอดีตอำเภอสกราปาร์ ประชากรตามสำมะโน ค.ศ. 2023 อยู่ที่ 3,918 คน

**อ้างอิง==
นิกกี เอ็ม. เจมส์

นิกกี มิเชลล์ เจมส์ (เกิด 3 มิถุนายน ค.ศ. 1981) เป็นนักแสดง ผู้กำกับ และนักร้องชาวอเมริกัน เจมส์เคยแสดงละครเพลงยอดนิยมอย่างเช่นเรื่อง เดอะบุ๊กออฟมอร์มอน เลส์ มิแซราบล์ และ Suffs โดยเธอได้รับรางวัลโทนี สาขานักแสดงสมทบหญิงยอดเยี่ยมในละครเพลงจากเรื่อง เดอะบุ๊กออฟมอร์มอน ในงานโทนีอวอร์ด ครั้งที่ 65

**ชีวิตและอาชีพ**
นิกกี เอ็ม. เจมส์ เกิดในครอบครัวผู้อพยพ โดยมีบิดาชาวเซนต์วินเซนต์และมารดาชาวเฮติ ซึ่งตั้งถิ่นฐานในรัฐนิวเจอร์ซีย์เพื่อตามหาความฝันแบบอเมริกัน เจมส์เติบโตในลิฟวิงสตัน, รัฐนิวเจอร์ซีย์ และจบการศึกษาจากโรงเรียนมัธยมลิฟวิงสตัน (รัฐนิวเจอร์ซีย์) ในวัยเด็ก เธอร้องเพลงและแสดงละครในโบสถ์และในกิจกรรมของโรงเรียน เธอได้รับการเสนอชื่อเข้าชิงรางวัล Rising Star Award จากเธียเตอร์เพเพอร์มิลล์เพลย์เฮาส์ จากบท โดลลี ไลวี ในละครเพลงเรื่อง เฮลโล, โดลลี! ขณะเรียนมัธยม ต่อมาเธอศึกษาต่อที่วิทยาลัยศิลปะทิช แห่งมหาวิทยาลัยนิวยอร์ก
เจมส์เปิดตัวในละครเวทีครั้งแรกในละครเพลงบรอดเวย์เรื่อง การผจญภัยของทอม ซอว์เยอร์ ซึ่งไม่ได้รับความนิยม และต่อมาได้รับบท ออติลลี ในละครเวทีของเอนคอร์ส! ณ นิวยอร์กซิตีเซ็นเตอร์ เรื่อง เฮาส์ออฟฟลาวเวอร์ส เธอยังแสดงเป็น อาเดลา อัลบา ในการแสดงออฟบรอดเวย์ของละครเพลงดัดแปลงจาก เบร์นาร์ดา อัลบา โดยไมเคิล จอห์น ลาคิวซา และเคยร่วมแสดงในบรอดเวย์เรื่อง ออลชุกอัป

**อ้างอิง**

**แหล่งข้อมูลอื่น**
 1446972- 32061
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
โอกิโนชิมะ

โอกิโนชิมะ (Okinoshima) เป็นเกาะริมชายฝั่งมูนากาตะ จังหวัดฟูกูโอกะ ประเทศญี่ปุ่น มูนากาตะ ไทชะจัดให้พื้นที่นี้เป็นพื้นที่ศักดิ์สิทธิ์ ประชากรเกาะมีเพียงพนักงานศาลเจ้าเพียงคนเดียว เขาเป็นหนึ่งในนักบวชชินโตประมาณ 24 รูปที่ใช้เวลา 10 วันบนเกาะเพื่อสวดมนต์และเฝ้าระวังผู้บุกรุก
เกาะทั้งหมดถือเป็นคามิของชินโต และห้ามไม่ให้ผู้หญิงเข้าเกาะ เหตุผลที่เสนอมาประการหนึ่งก็คือ ในความเชื่อชินโตถือว่าเลือดเป็นสิ่งไม่บริสุทธิ์ และการมีประจำเดือนจะทำให้เกาะนี้มีมลทิน โดยอนุญาตให้ชายเพียง 200 คนที่ได้ชำระล้างร่างกายตามพิธีกรรมในทะเลโดยรอบแล้วเท่านั้น เข้าบนเกาะได้ในทุกวันของแต่ละปี เป็นเวลาหลายศตวรรษ
เกาะนี้มีพื้นที่ abbr=off และมีระดับความสูงสูงสุดที่ประมาณ abbr=off

**ดูเพิ่ม**
 รายชื่อแหล่งมรดกโลกในประเทศญี่ปุ่น- เขาแอทอส

**อ้างอิง**

**แหล่งข้อมูลอื่น**
  The Sacred Island of Okinoshima and Associated Sites in the Munakata Region
หมวดหมู่:เกาะในจังหวัดฟูกูโอกะ
หมวดหมู่:แหล่งมรดกโลกในประเทศญี่ปุ่น
หมวดหมู่:เกาะศักดิ์สิทธิ์
หมวดหมู่:พื้นที่ของผู้ชาย
หมวดหมู่:คามิชินโต
หมวดหมู่:ศาลเจ้าชินโตในจังหวัดฟูกูโอกะ
ไมเคิล แกนดอลฟินี

ไมเคิล แกนดอลฟินี (Michael Gandolfini; เกิด 10 พฤษภาคม ค.ศ. 1999) เป็นนักแสดงชาวอเมริกัน แกนดอลฟินีเปิดตัวในภาพยนตร์เรื่องใหญ่ครั้งแรกในเรื่อง โอเชียนส์ 8 (ค.ศ. 2018) และแสดงในภาพยนตร์เรื่อง เดอะ เมนนี เซนต์ส ออฟ นวร์ก (ค.ศ. 2021) ซึ่งเขารับบทเป็นโทนี โซปราโน ตัวละครที่เดิมแสดงโดยบิดาของเขา เจมส์ แกนดอลฟินี ในละครโทรทัศน์เรื่อง เดอะ โซปราโนส์ เขาปรากฏตัวในจักรวาลภาพยนตร์มาร์เวลเรื่อง แดร์เดวิล: บอร์นอะเกน และภาพยนตร์เรื่อง วอร์แฟร์

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
 6408859
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2542
หมวดหมู่:จักรวาลภาพยนตร์มาร์เวล